rejauldu/bengali-wikipedia huggingface dataset:
thumb|বান্দার দেউল বান্দা ভারতের পশ্চিমবঙ্গ রাজ্যের পুরুলিয়া জেলার রঘুনাথপুর শহর থেকে প্রায় পনেরো কিলোমিটার দূরে অবস্থিত একটি প্রত্নস্থল।  বান্দার দেউল এই স্থানে একটি ১৪ফুট X ১৪ ফুট X ৭২ ফুট আয়তনের বর্গক্ষেত্রাকার রেখদেউল বর্তমান। দেউলের নিম্নতলের চত্বর আনুমানিক দেড়শ ফুট চওড়া ও আড়াইশো ফুট লম্বা। চত্বরের পূর্ব দিকে পাথর দিয়ে বাঁধানো সিঁড়ি ও উত্তরদিকে পাথরের স্তম্ভ হেলানো অবস্থায় বর্তমান। দেউলের সামনের দিকে আঙ্গিনায় আনুমানিক কুড়ি ফুটের একটি মন্ডপ রয়েছে, যার সামনের দিকে পাথরের স্তম্ভ বর্তমান। দেউলের পশ্চিম প্রান্তে আনুমানিক চার ফুট চওড়া আঙ্গিনার প্রবেশ পথ রয়েছে। উত্তরদিকে মূল দেউলের প্রবেশ পথ রয়েছে। দেউলের বেরিয়ে থাকা পাথরের রঙ খয়েরি ও ভেতরের সমান্তরাল পাথর বাদামী ধূসর বর্ণের। দেউলের পূর্ব দেওয়ালে পশ্চিমদিকে মুখ করে আনুমানিক দেড় ফুট উচ্চতার একটি পূর্ণাঙ্গ মকর মূর্তি বর্তমান এবং উপরের দিকে লতা, পাতা, ফুল ও একটি পাখির চিত্র বর্তমান। দেউলের তিন দেওয়ালে তিন ফুট চার ইঞ্চি দৈর্ঘ্যের ও দুই ফুট প্রস্থের তিনটি কুলুঙ্গী বর্তমান। মন্দিরের চূড়ায় একটি শতদল পদ্মের ভাস্কর্য বর্তমান। দেউলের তিন ফুট প্রস্থ ও সাড়ে ছয় ফুট উচ্চতার প্রবেশ পথ বর্তমান। দেউলকক্ষের ভেতরে পূর্ব ও পশ্চিম দেওয়াল ঘেঁষে সাড়ে ছয় ফুট দৈর্ঘ্যের, তিন ফুট প্রস্থের ও আড়াই ফুট উচ্চতার একটি বেদীমূল বর্তমান। গর্ভগৃহের প্রবেশ দ্বারের মাপ চৌদ্দ ইঞ্চি দৈর্ঘ্য ও তেরো ইঞ্চি প্রস্থ।তপন ঘোষ, বান্দার দেউল, পুরুলিয়া জেলার পুরাকীর্তি, সম্পাদনা- সুভাষ রায়, অনৃজু প্রকাশনী, চেলিয়ামা, পুরুলিয়া, ৭২৩১৪৬, প্রথম প্রকাশ, আশ্বিন ১৪১৯   তথ্যসূত্র   বিষয়শ্রেণী:পুরুলিয়া জেলার প্রত্নস্থল
আজি বা আজি অসমীয়া দৈনিক ( অসমীয়া: আজি) ভারতের আসামের গুয়াহাটিতে প্রকাশিত একটি অসমীয়া ভাষার সংবাদপত্র। (আজি = আজ)  ২৪ শে মার্চ ২০০৯ এ পত্রিকার নির্বাহী সম্পাদক অনিল মজুমদার গুলিবিদ্ধ ও নিহত হন। সাম্প্রতিক বছরগুলিতে মজুমদার পেপারটিকে পুনরায় জাগিয়ে তোলার ক্ষেত্রে সহায়ক ভূমিকা পালন করেছিলেন।  সম্ভবত তাকে টার্গেট করা হয়েছিল কারণ তিনি " উলফা এবং সরকারের মধ্যে আলোচনার পক্ষে ছিলেন"।    তথ্যসূত্র   বিষয়শ্রেণী:অসমীয়া ভাষার সংবাদপত্র বিষয়শ্রেণী:২০০০-এ আসামে প্রতিষ্ঠিত বিষয়শ্রেণী:২০০০-এ প্রতিষ্ঠিত সংবাদপত্র
থার্মোপ্লাজমা (Thermoplasma) আর্কিয়া জগতের একটি গণ।এনসিবিআই-এর থার্মোপ্লাজমা সম্পর্কিত পাতা দ্রষ্টব্য। উপাত্ত আহরণ করা হয়েছে:  এটি থার্মোপ্লাজমাটা (Thermoplasmata) শ্রেণির অন্তর্ভুক্ত, যেসব অণুজীব অম্লীয় ও উচ্চতাপীয় পরিবেশে বিকশিত হয়। থার্মোপ্লাজমা-রা বৈকল্পিক অবায়ুজীব (facultative anaerobe) এবং গন্ধকের ও জৈব কার্বনের মাধ্যমে শ্বসন প্রক্রিয়া সম্পন্ন করে। এদের কোষপ্রাচীর অনুপস্থিত; পরিবর্তে এদের ঝিল্লিটি প্রধানত একটি টেট্রাইথার লাইপোগ্লাইক্যান দ্বারা গঠিত, যাতে একটি অনিয়মিত আর্কিয়াল টেট্রাইথার লিপিড যুক্ত থাকে যা গ্লুকোজ ও ম্যানোজ-যুক্ত অলিগোস্যাকারাইড বহন করে। এই লাইপোগ্লাইক্যানই সম্ভবত থার্মোপ্লাজমা ঝিল্লির অম্লীয় ও তাপীয় স্থিতিশীলতার জন্য দায়ী।  আরও দেখুন  আর্কিয়া গণের তালিকা  তথ্যসূত্র  অতিরিক্ত পাঠ্য বৈজ্ঞানিক সাময়িকী           বৈজ্ঞানিক গ্রন্থ      বহিঃসংযোগ  থার্মোপ্লাজমা ভলকানিয়াম  থার্মোপ্লাজমা অ্যাসিডোফিলাম  থার্মোঅ্যাসিডোফিলিক স্ক্যাভেঞ্জার থার্মোপ্লাজমা অ্যাসিডোফিলাম-এর জিনোম অনুক্রম  বিষয়শ্রেণী:আর্কিয়া গণ বিষয়শ্রেণী:ইউরিয়ার্কিয়োটা
মুদুতা হলো বৌদ্ধ অভিধর্ম শিক্ষার মধ্যে একটি বৌদ্ধ মানসিক কারণ। এটি থেরবাদ অভিধর্ম শিক্ষার উনিশ সর্বজনীন উত্তম মানসিক কারণের একটি।  এটি থেরবাদ অভিধর্ম শিক্ষার মধ্যে কায়মুদুতা ও চিত্তমুদুতা নামক দুটি মানসিক কারণের ভিত্তি। কায়মুদুতা হলো মানসিক দেহের নমনীয়তা বা চেতসিকের অনুগ্রহ, এবং চিত্তমুদুতা হলো চেতনার নমনীয়তা বা চিত্তের অনুগ্রহ। মানসিক কারণ দুটির মানসিক দেহ ও চেতনায় ভারীতা হ্রাস করার বৈশিষ্ট্য রয়েছে।   তথ্যসূত্র    উৎস     বিষয়শ্রেণী:বৌদ্ধধর্মে মানসিক কারণ বিষয়শ্রেণী:বৌদ্ধধর্মে উত্তম কারণ বিষয়শ্রেণী:বৌদ্ধ ধ্যান
কিং অব দ্য রিং একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে।https://web.archive.org/web/20110105235123/http://pdrwrestling.com/?p=2328 এটি কিং অব দ্য রিং কালানুক্রমিকের অধীনে প্রচারিত চতুর্থ অনুষ্ঠান ছিল। এই অনুষ্ঠানটি ১৯৯৬ সালের ২৩শে জুন তারিখে মার্কিন যুক্তরাষ্ট্রের উইসকনসিনের মিলওয়াউকির এমইসিসিএ এরিনায় অনুষ্ঠিত হয়েছে।  প্রাক-প্রদর্শনে দুইটিসহ মূল অনুষ্ঠান মিলিয়ে সর্বমোট দশটি ম্যাচ এই অনুষ্ঠানে অনুষ্ঠিত হয়েছে। এই অনুষ্ঠানের মূল ম্যাচে স্টোন কোল্ড স্টিভ অস্টিন কিং অব দ্য রিং প্রতিযোগিতার ফাইনালে জ্যাক রবার্টসকে পরাজিত করে কিং অব দ্য রিংয়ের মুকুট জয়লাভ করেছে। অন্যান্য শীর্ষস্থানীয় ম্যাচে, শন মাইকেলস ডাব্লিউডাব্লিউএফ চ্যাম্পিয়নশিপের জন্য আয়োজিত একক ম্যাচে দ্য ব্রিটিশ বুলডগকে এবং ডাব্লিউডাব্লিউএফ আন্তঃমহাদেশীয় চ্যাম্পিয়নশিপ ম্যাচে আহমদ জনসন গোল্ডাস্টকে পিনফলের মাধ্যমে পরাজিত করেছে।  কাহিনী এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।  পটভূমি কিং অব দ্য রিং হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের জুন মাসে অনুষ্ঠিত হয়। এই প্রতি-দর্শনে-পরিশোধে কিং অব দ্য রিং প্রতিযোগিতাটির ম্যাচ অন্তর্ভুক্ত থাকে; ১৯৮৫ সালে প্রতিষ্ঠিত এই প্রতিযোগিতাটি একটি একক-নির্মূল প্রতিযোগিতা, যা ১৯৯০ বাদে ১৯৯১ পর্যন্ত প্রতি বছর অনুষ্ঠিত হয়েছিল। প্রথম দিকে কিং অব দ্য রিং প্রতিযোগিতার প্রাথমিক পর্বের ম্যাচগুলো টেলিভিশন সম্প্রচারিত হয়নি এমন বিশেষ হাউস শো হিসেবে অনুষ্ঠিত হতো। অতঃপর টেলিভিশনে সম্প্রচারিত হয়নি এমন অনুষ্ঠানের বিপরীতে, প্রতি-দর্শনে-পরিশোধে প্রতিযোগিতাটির কিছু ম্যাচ অন্তর্ভুক্ত করা হয়; যার ফলে অনুষ্ঠানটি আয়োজনের পূর্বে বাছাইপর্বের বেশ কয়েকটি ম্যাচ আয়োজন করা হতো এবং শুধুমাত্র চূড়ান্ত কয়েকটি ম্যাচ প্রতি-দর্শনে-পরিশোধে অনুষ্ঠিত হতো। কিং অব দ্য রিং প্রতিযোগিতাটির বিজয়ী কুস্তিগিরকে "কিং অব দ্য রিং" মুকুট প্রদান করা হয়। ১৯৯৩ সালের ১৩ই জুন তারিখে প্রথমবারের মতো কিং অব দ্য রিং অনুষ্ঠিত হয়েছে।  ১৯৯৬ সালের এই অনুষ্ঠানটি কিং অব দ্য রিং কালানুক্রমিকের চতুর্থ অনুষ্ঠান ছিল, যা ২৩শে জুন তারিখে মার্কিন যুক্তরাষ্ট্রের উইসকনসিনের মিলওয়াউকির এমইসিসিএ এরিনায় আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।  তথ্যসূত্র  ১৯৯৬ কিং অব দ্য রিং বিষয়শ্রেণী:জুন ১৯৯৬-এ মার্কিন যুক্তরাষ্ট্রে ঘটনা বিষয়শ্রেণী:১৯৯৬-এ উইসকনসিন বিষয়শ্রেণী:উইসকনসিনে ঘটনা বিষয়শ্রেণী:মিলওয়াউকিতে পেশাদার কুস্তি
১৮৫৭ সালের ভারতীয় বিদ্রোহ (ভারতের স্বাধীনতার প্রথম যুদ্ধ এবং সিপাহী বিদ্রোহ নামেও পরিচিত) ছিল ভারতীয় উপমহাদেশের সেই অংশে ব্রিটিশ দখলের বিরুদ্ধে ভারতের বিভিন্ন অংশে সশস্ত্র বিদ্রোহ।  ব্রিটিশদের বিরুদ্ধে রাজনৈতিক, সামাজিক, অর্থনৈতিক, ধর্মীয় এবং সামরিক ক্ষোভের বিল্ড আপের কারণে প্রথম ভারতীয় স্বাধীনতা যুদ্ধ হয়েছিল। পার্বত্য প্রদেশের লোকেরা দেশের অন্যান্য রাজ্যের মানুষের মতো রাজনৈতিক ভাবে সক্রিয় ছিল না। কমবেশি তারা দূরত্ব বজায় রেখেছিল এবং বুশহর বাদ দিয়ে তাদের শাসকরাও তাই করেছিল। তাদের কেউ কেউ বিদ্রোহের সময় ব্রিটিশদের সাহায্যও করেছিল। তাদের মধ্যে চাম্বা, বিলাসপুর, ভাগল ও ধমীর শাসক ছিলেন। সিবা রাজ্যের শাসক রাজা গোবিন্দ সিং-এর ছেলেরা (যেমন:রাজা রাম সিং এবং রাজা সুন্দর সিং) ব্রিটিশদের বিরুদ্ধে বিদ্রোহ করেছিলেন এবং তাদের কয়েকজনকে তাদের চাচাতো ভাই সহ হত্যা করেছিলেন। ফলে সুন্দর সিং সিংহাসন ত্যাগ করেন এবং তাঁতপালন নামে একটি স্বাধীন ডোমেইন প্রতিষ্ঠা করেন। বুশহরের শাসকরা ব্রিটিশদের স্বার্থের বিরুদ্ধে বিরূপ আচরণ করেছিল। তবে, তারা সত্যিই বিদ্রোহীদের সাহায্য করেছিল কি না তা স্পষ্ট নয়। ১৮৫৮ সালের রানী ভিক্টোরিয়ার ঘোষণার পর পাহাড়ের ব্রিটিশ অঞ্চলগুলি ব্রিটিশ ক্রাউনের সরাসরি নিয়ন্ত্রণে আসে। ব্রিটিশ শাসনামলে চাম্বা, মান্ডি এবং বিলাসপুর প্রদেশগুলি বিভিন্ন ক্ষেত্রে ভাল অগ্রগতি করেছিল। প্রথম বিশ্বযুদ্ধের সময়, পার্বত্য রাজ্যের প্রায় সব শাসকই বিশ্বস্ত ছিলেন এবং যুদ্ধের সময় ব্রিটিশ সেনাবাহিনীতে কাজ করেছিলেন। ব্রিটিশদের সাহায্যকারী রাজ্যগুলির মধ্যে কাংড়া, দাদা-সিবা জাগির, নুরপুর, চাম্বা, সুকেত রাজ্য, মান্ডি এবং বিলাসপুর রাজ্যগুলি ছিল।  তথ্যসূত্র  বিষয়শ্রেণী:ব্রিটিশ ভারত বিষয়শ্রেণী:হিমাচল প্রদেশের ইতিহাস
Usage This template is not intended to be used alone, but only in conjunction with . It changes the font colour in the headings in that template to white for certain denominations of the church specified in the template, according to the following scheme:   Religious Affiliation Colour [[Anglicanism|Anglican]], [[Church of England]], [[Church in Wales]], [[Episcopal Church in the United States of America|Episcopal]], [[Scottish Episcopal Church]] #BC50A5 [[Charismatic movement|Charismatic]] #FF0000 [[Lutheranism|Lutheran]] #228B22 [[Methodism|Methodist]], [[Methodist Church of Great Britain]], [[Primitive Methodism|Primitive Methodist]], [[Wesleyan Church|Wesleyan Methodist]] #CC6666 Everything else defaults to #CCCC99  For the full list of heading background colours, see .  Before changing the font colour in this template, please discuss the matter with other editors at "Template talk:Infobox church". Thanks.
ময়মনসিংহ জাদুঘর ময়মনসিংহ শহরের ১৭ অমৃত বাবু রোডের জমিদার মদন বাবুর বাগান বাড়িতে অবস্থিত। জাদুঘরটি ময়মনসিংহ অঞ্চলের জন্য একটি গুরুত্বপূর্ণ সংগ্রহশালা হিসেবে কাজ করছে। এখানে ময়মনসিংহ জেলার স্থানীয় স্থাপত্য, মূর্তি, লৌহ জিনিসপত্র, হস্তশিল্প, শিলালিপি ও বিভিন্ন বাণিজ্যিক দ্রব্যাদিসহ অনেক পুরাতন জিনিস-পত্র রয়েছে। এ জাদুঘরের অধিকাংশ জিনিস সংগ্রহ করা হয়েছে ময়মনসিংহ অঞ্চলের বিভিন্ন জমিদার বাড়ি থেকে। সর্বমোট ২১৪টি বস্তু জাদুঘরের তিনটি কক্ষে সংরক্ষিত রয়েছে।  ইতিহাস জাদুঘরটি ১৯৬৯ সালে ময়মনসিংহের তৎকালীন ডেপুটি-কমিশনার কর্তৃক প্রতিষ্ঠিত হয়েছিল। প্রথমদিকে ময়মনসিংহ পৌরসভা এটির তদারকি করলেও ১৯৮৯ সালে জাদুঘরটি বাংলাদেশ প্রত্নতত্ত্ব অধিদপ্তরের অধীন নিয়ে আসা হয়। ১৯৯৫ সালের গ্যাজেটে জাদুঘরটি সরকারিভাবে অন্তর্ভুক্ত করা হয়।  নামকরন পৌরসভার নাম অনুসারে ১৯৬৯ সালে এ যাদুঘরের নাম ছিল মোমেনশাহী জাদুঘর। পরবর্তীতে এ জাদুঘরের নাম দেওয়া হয় ময়মনসিংহ প্রত্নতাত্ত্বিক জাদুঘর। বর্তমানে এটি ময়মনসিংহ জাদুঘর নামে পরিচিত।  সংগ্রহ সংরক্ষিত বস্তুর মধ্যে রয়েছে পাণ্ডুলিপি ও বিভিন্ন ধরনের মুদ্রা যদিও অধিকাংশ বস্তুই প্রদর্শনী বাক্সের অভাবে প্রর্দশন করা হয়নি। এছাড়াও রয়েছে ময়ূরের মমি যা ময়মনসিংহ মেডিকেল কলেজ কর্তৃক দান করা হয়েছিল। ১৯৯৯-২০০১ সালের সংস্কারের সময় সংরক্ষিত বাঁশ ও বেতের জিনিসপত্র, পাখির মমি, আলোকচিত্র ও স্থানীয় বিভিন্ন লোকগীতির ক্ষতি সাধিত হয়েছিল।  যাদুঘরে সংরক্ষিত উল্লেখযোগ্য নিদর্শনগুলো হচ্ছে- হাতির মাথা, মহিষের সিং, কাঠের শোকেজ, হাতির দাতের নকশি করা সোফা সেট, মার্বেল পাথরের গোল টেবিল, শ্বেত পাথরের টেবিল, মোমবাতি ঝাড়, হুক্কা, শ্বেত পাথর, কালো পাথরের ৫টি মূর্তি, লোহার সিন্ধুক, গন্ডারের চামড়া, বল্লম, খড়গ, রামদা প্রভৃতি।   আরো আছে জমিদারদের বিভিন্ন আসবাবপত্র, ব্যাবহারকৃত দ্রব্যসামগ্রী ও সৌখিন জিনিসপত্র। যেমন- স্টাফ করা বাঘের মাথা, তেমনি আছে ট্যান করা গন্ডারের চামড়া, হাতির কঙ্কালসহ বিশাল সাইজের কিছু হর্ন। আমদানিকৃত ও ওয়েল ফিনিশড শ্বেত পাথরের মূর্তিসহ বেশকিছু কষ্টি পাথরের বিষ্ণুমূর্তি, বড় ঝিনুকের খোলস, বলির গজি, দা থেকে একটা মানুষ্য হস্ত কর্তনের যন্ত্রও আছে।  কিছু বস্তু জামিদার বাড়ি থেকে সরাসরি সংগ্রহ করা হয়েছিল। মুক্তাগাছা জমিদার বাড়ি থেকে সংগৃহীত বস্তুর মধ্যে রয়েছে পাথর ফুলদানি, কম্পাস, প্রাচীন ঘড়ি, অলঙ্কার, মৃত্শিল্প, মেশিন বয়ন, ফুলদানি, মোমের ঘোড়া, লোহার তাক এবং ক্রীড়া সামগ্রী; খোদাই-করা ভাস্কর্য সরস্বতী, বিষ্ণু; প্রাকৃতিক ইতিহাস আইটেমের মধ্যে বাঘের মাথা, দুই হরিণের মাথা, এবং একটি বন্য ষাঁড়ের মাথা অন্তর্ভুক্ত। গৌরীপুর জমিদার প্রাসাদ থেকে সংগ্রহ করা বস্তুর মধ্যে রয়েছে হাতির মাথা, সোফা সেট, ইতালীয় মূর্তি ও শিকারে ব্যবহৃত যন্ত্রাদি। এছাড়াও জাদুঘরটিতে গ্রাম্য অনেক চিত্রকর্ম রয়েছে।  প্রদর্শন মূল্য  যাদুঘর সূত্র জানায়, আগে যাদুঘর পরিদর্শনের জন্য টিকিটের মূল্য ছিল ২ টাকা। এখন ৫ টাকা করা হয়েছে। রাজস্ব বিভাগে চারজন এবং মাস্টার রোলে চারজন স্টাফ এই যাদুঘর পরিচালনা করে থাকেন।  চিত্রশালা  তথ্যসূত্র  বিষয়শ্রেণী:ময়মনসিংহ বিভাগের জাদুঘর বিষয়শ্রেণী:বাংলাদেশের স্থাপত্য বিষয়শ্রেণী:ময়মনসিংহ জেলার দর্শনীয় স্থান বিষয়শ্রেণী:ময়মনসিংহ জেলার প্রত্নতাত্ত্বিক স্থাপনা বিষয়শ্রেণী:বাংলাদেশের ইতিহাস জাদুঘর বিষয়শ্রেণী:বাংলাদেশের স্থানীয় জাদুঘর বিষয়শ্রেণী:ময়মনসিংহের ভবন ও স্থাপনা
আব্বাস হল ২০১৯ সালের একটি বাংলাদেশি মারপিট-অপরাধধর্মী চলচ্চিত্র। চলচ্চিত্রটি পরিচালনা ও চিত্রনাট্য লিখেছেন সাইফ চন্দন এবং প্রযোজনা করেছে ঢাকা ফিল্মস অ্যান্ড এন্টারটেইনমেন্ট। এতে মুখ্য ভূমিকায় অভিনয় করেছেন নিরব, সোহানা সাবা ও সূচনা আজাদ। চলচ্চিত্রটির মাধ্যমে নেপথ্য সংগীতশিল্পী হিসেবে অভিষেক ঘটে সোহানা সাবার। আব্বাস সাইফ চন্দনের দ্বিতীয় পরিচালিত চলচ্চিত্র। বিশেষ একটি চরিত্রে দেখা আইটেম গার্ল নায়লা নাঈম অভিনয় করেছেন।   কাহিনি সংক্ষেপ  পুরান ঢাকার একটি ছেলে আব্বাস (নিরব)। সে একজন মাস্তান। তার জীবনের গল্পকে ঘিরে এগিয়ে যায় চলচ্চিত্রটির গল্প।   অভিনয়ে    নির্মাণ  ২০১৭ সালের শেষ দিকে শুরু হয় চলচ্চিত্রটির নির্মাণ। ২০১৯ সালের মে মাসে চলচ্চিত্রটির নির্মাণ সম্পন্ন হয়। ২০১৯ সালের ১৬ জুন চলচ্চিত্রটি বিনা কর্তনে ছাড়পত্র পায়।   মুক্তি  চলচ্চিত্রটি ২০১৯ সালের ৫ জুলাই বাংলাদেশের ৩৭ টি প্রেক্ষাগৃহে মুক্তি পায়।   তথ্যসূত্র   বিষয়শ্রেণী:বাংলা ভাষার চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:২০১৯-এর চলচ্চিত্র
thumb|250px|নলের মধ্য দিয়ে বায়ুপ্রবাহের প্রত্যক্ষীকরণ, নেভিয়ার-স্টোকস সমীকরণ নামক আংশিক অন্তরক সমীকরণ এর সাহায্যে মডেলটি তৈরি করা হয়েছে। ব্যবকলনীয় সমীকরণ বা অন্তরক সমীকরণ বা ডিফারেন্সিয়াল ইকুয়েশান হল কোন অজানা ফাংশনের এক বা একাধিক চলক বিশিষ্ট গাণিতিক সমীকরণ যা কিনা ফাংশনটির নিজের মান এবং এর বিভিন্ন অর্ডারের অন্তরকের মানের সাথে সম্পর্কযুক্ত। অন্তরক সমীকরণ প্রকৌশল, পদার্থবিজ্ঞান, অর্থনীতি এবং অন্যান্য অনেক শাখায় গুরুত্বপূর্ণ ভূমিকা পালন করে।  অন্তরক সমীকরণ বিজ্ঞান ও প্রযুক্তির অসংখ্য ক্ষেত্রে ব্যবহৃত হয়; যখন একটি ডিটারমিন্সটিক সিস্টেমে কোন ক্রমাগত পরিবর্তনশীল রাশির (ফাংশনের সাহায্যে মডেলকৃত) সম্পর্ক এবং তাদের পরিবর্তনের হার (অন্তরকের দ্বারা প্রকাশিত) জানা থাকে বা অনুমান করে নেয়া হয়। এর একটি আদর্শ উদাহরণ হল চিরায়ত বলবিদ্যা, যেখানে একটি বস্তুর গতি সময়ের সাথে তার অবস্থান ও বেগের পরিবর্তন দ্বারা বর্ণনা করা হয়। নিউটনের সূত্র ব্যবহার করে ঐ বস্তুটির অবস্থান, বেগ, ত্বরণ এবং এর ওপর ক্রিয়াশীল বিভিন্ন প্রকার বলের মধ্যে সম্পর্ক স্থাপন করা যায় এবং এই সম্পর্ককে সময়ের ফাংশন হিসেবে বস্তুটির অজানা অবস্থানের জন্যে একটি অন্তরক সমীকরণ হিসেবে প্রকাশ করা যায়। বহু ক্ষেত্রে অন্তরক সমীকরণ গতির সূত্র ব্যবহার করে সরাসরি সমাধান করা যায়।  ইতিহাস  উল্লেখযোগ্য অন্তরক সমীকরণ   গতিবিদ্যা (বলবিদ্যায়) নিউটনের দ্বিতীয় সূত্র  চিরায়ত বলবিদ্যায় হ্যামিল্টনের সমীকরণ  নিউক্লীয় পদার্থবিজ্ঞানে তেজস্ক্রিয় ক্ষয়  তাপগতিবিদ্যায় নিউটনের শীতলীকরণ সূত্র   তরঙ্গ সমীকরণ  তড়িৎচুম্বক তত্ত্বে ম্যাক্সওয়েলের সমীকরণ  তাপগতিবিদ্যায় তাপ সমীকরণ  লাপলাস সমীকরণ, যা স্পন্দিত ফাংশনকে সংজ্ঞায়িত করে।  পৈঁসুর সমীকরণ  সাধারণ আপেক্ষিক তত্ত্বে আইনস্টাইনের ক্ষেত্র সমীকরণ  কোয়ান্টাম বলবিদ্যায় শ্রোডিনগার সমীকরণ  জিওডেসিক সমীকরণ  প্রবাহী বলবিদ্যায় নেভিয়ার-স্টোকস সমীকরণ  জনসংখ্যা গতিবিদ্যায় লৎকা-ভলতেরা সমীকরণ  ব্যবস্থাপনায় ব্ল্যাক-স্কোলস সমীকরণ  জটিল বিশ্লেষণে কশি-রিম্যান সমীকরণ  আণবিক গতিবিদ্যায় পৈঁসু-বোলজম্যান সমীকরণ  অগভীর পানির সমীকরণ  জীববিজ্ঞান    ভারআলস্ট সমীকরণ - জীববিজ্ঞানগত জনসংখ্যা বৃদ্ধি  জনসংখ্যা গতিবিদ্যায় লৎকা-ভলতেরা সমীকরণ  রেপ্লিকেটর গতিবিদ্যা - তত্ত্বীয় জীববিজ্ঞানে পাওয়া যেতে পারে।   অর্থনীতি   ব্ল্যাক-স্কোলস সমীকরণ   আরও দেখুন    সমাধানের অস্তিত্ত্ব ও মৌলিকত্ব সংক্রান্ত পিকার্ড-লিন্ডেলফ তত্ত্ব  সমাকলনীয় সমীকরণ  জটিল অন্তরক সমীকরণ   বহিঃসংযোগ   lectures on differential equations  MIT Open CourseWare video  Online Notes / Differential Equations Paul Dawkins, Lamar University  Differential Equations, S.O.S. Mathematics  Introduction to modeling via differential equations Introduction to modeling by means of differential equations, with critical remarks.  Differential Equation Solver Java applet tool used to solve differential equations.  Mathematical Assistant on Web Symbolic ODE tool, using Maxima   Exact Solutions of Ordinary Differential Equations  A bibliography of books about differential equations, from the Mathematical Association of America   Collection of ODE and DAE models of physical systems  MATLAB models  ODE Examples with Solutions  Plus teacher and student package: Differential Equations. Brings together all the material on differential equations from Plus, the online mathematics magazine produced by the Millennium Mathematics Project at the University of Cambridge.  বিষয়শ্রেণী:সমীকরণ বিষয়শ্রেণী:অন্তরকল সমীকরণ
শ্রীশ্রী চণ্ডী বা দেবী সপ্তশতীর উত্তর চরিত্রের সূচনায় দেবী চন্দ্রঘণ্টা দেবীমহাসরস্বতীর নবদুর্গা অবতারের তৃতীয় মূর্তি বলে বর্ণিত। দেবী চন্দ্রঘণ্টার পূজা নবরাত্রিক ব্রতের তৃতীয় দিনে শুক্লতৃতীয়াকল্পে সম্পন্ন হয়। মণিপুর চক্রে অবস্থিতা,কোটিসূর্যসঙ্কাশা দশভুজা ত্রিনেত্রা এই দেবী সাধকের সকল দুর্গতি,বিঘ্ন নাশ করেন। তিনি হিমালয়দুহিতা ও শিবের পত্নী।  দেবীর বিস্তৃত ধ্যানমন্ত্র- বন্দে বাঞ্ছিতলাভায়াং চন্দ্রার্ধকৃতশেখরাম্। সিংহস্থাং দশভুজাং চন্দ্রঘন্টাং যশস্বিনীম্॥ মণিপুরস্থিতাং নিত্যাং তৃতীয়দুর্গাং ত্রিনয়নাম্। খড়্গং গদাং ত্রিশূলঞ্চ চাপং শরং তথা পরম্॥ পদ্মং কমণ্ডলুং মালাধরাং বরাভীতিকরাম্। পট্টবস্ত্রপরিধানাং স্মেরাননাং বরাং শুভাম্॥ হারমঞ্জীরকেয়ূরকিঙ্কিনীরত্নকুণ্ডলমণ্ডিতাম্। নানালঙ্কারশোভাঢ্যাং সূর্য্যকোটিসমং প্রভাম্।‌। প্রফুল্লবদনাং কান্তকপোলাং পীনোত্তুঙ্গপয়োধরাম্। কমনীয়াং লাবণ্যাং ক্ষীণকটিং নিতম্বিনীম্॥  প্রচলিত লোককাহিনী অনুসারে শিব-পার্বতীর বিবাহের দিনে অনুষ্ঠান পণ্ড করার মানসে তারকাসুর দৈত্যবাহিনী প্রেরণ করলে বিবাহকার্য নির্বিঘ্নে সম্পন্ন করতে দেবী পার্বতী ত্রিনেত্রা দশভুজা সিংহবাহিনী রূপে আবির্ভূতা হন ও চন্দ্রসম বিশাল ও শুভ্র ঘণ্টা বাজিয়ে সকল দৈত্য বিতাড়ন করেন। আরেক মতে শিব বিবাহকালে বিকট রূপ পরিগ্রহ করে ভূতপ্রেতাদি অনুচর সহ বিবাহসভায় উপস্থিত হলে তাঁদের দেখে মেনকা মূর্ছিতা হন। দেবী পার্বতী শিবের এই রূপের বিপ্রতীপে চন্দ্রঘণ্টা রূপ ধারণ করেন। দেবীর এই যোদ্ধৃরূপ দেখে শিব চণ্ড রূপ সংবরণ করেন ও বিবাহের জন্যে অপূর্ব মনোহর চন্দ্রচূড় বা চন্দ্রশেখর রূপ পরিগ্রহ করেন।   তথ্যসূত্র    বহিঃসংযোগ   বিষয়শ্রেণী:হিন্দু দেবী বিষয়শ্রেণী:যুদ্ধের দেবী বিষয়শ্রেণী:শাক্তধর্ম বিষয়শ্রেণী:শিবের সহধর্মিণী বিষয়শ্রেণী:পার্বতীর রূপ
right|thumb|জাতীয় গণগ্রন্থাগার ভবন  সুফিয়া কামাল জাতীয় গণগ্রন্থাগার; যা  কেন্দ্রীয় গণগ্রন্থাগার বা সেন্ট্রাল পাবলিক লাইব্রেরী নামে পরিচিত, বাংলাদেশের সবচেয়ে বড় পাঠাগার। এই গ্রন্থাগারটি ১৯৫৩ খ্রিষ্টাব্দে প্রতিষ্ঠিত হয়।  এটি ঢাকার শাহবাগে অবস্থিত। অধিকন্তু এই গ্রন্থাগারটির প্রত্যক্ষ সহযোগিতায় বাংলাদেশের বিভিন্ন স্থানে সরকারি ও বেসরকারি গ্রন্থাগার পরিচালিত হচ্ছে। এটি গণগ্রন্থাগার অধিদপ্তরের আওতাধীন।  সংগ্রহ মার্চ ২০০৭ সালের হিসাব অনুযায়ী এই গ্রন্থাগারে দুর্লভ ও ঐতিহাসিক মূল্যমানের প্রায় ১১৯,৭৫০ বই রয়েছে। তবে ২০১৭ সালের তথ্য অনুযায়ী তাদের সংগ্রহে প্রায় ২,০৪,৯৭৪ বই আছে। বইগুলোর বেশিরভাগের ভাষা বাংলা কিংবা ইংরেজি, তবে হিন্দি, উর্দু, আরবি ও ফারসি ভাষারও কিছু বই রয়েছে। দেশের বেশির ভাগ দৈনিক পত্রিকা ও সাময়িকীর কপি এখানকার সংগ্রহে থাকে। দৈনিকের মধ্যে উল্লেখযোগ্য হল- ইত্তেফাক, জনকন্ঠ, যুগান্তর, প্রথম আলো, সংবাদ, সমকাল, ভোরের কাগজ, আমাদের সময়, কালের কণ্ঠ, ডেসটিনি, বাংলাদেশ প্রতিদিন, মানবজমিন, সকালের খবর, যায়যায়দিন, মানবকন্ঠ, আলোকিত বাংলাদেশ, দ্য ডেইলি স্টার, দি ইন্ডিপেন্ডেন্ট ইত্যাদি। এছাড়া সাপ্তাহিক চাকুরীর খবর, রোববার, সাপ্তাহিক ২০০০, সাপ্তাহিক, ক্রীড়ালোক, ক্রীড়া জগৎ, অনন্যা, দেশ, সানন্দা, নবারুণ, শিশু, উত্তরাধিকার, সরগম, নিউজ লেটার, বাংলাদেশের হৃদয় হতে, নান্দীপাঠ, কালি ও কলম, কম্পিউটার জগৎ, টইটম্বুর সাময়িকী উল্লেখযোগ্য। এখানে অনেক পুরাতন বাঁধাইকৃত পত্রিকাও পাওয়া যায়। অনুমতি সাপেক্ষে সেগুলো দেখা ও ফটোকপি করা যায়। শিশু-কিশোরদের জন্য এখানে বিশেষ সংগ্রহ ও আলাদা কক্ষ রয়েছে। সেখানে বসে বই পড়া যায়, আবার সদস্য হয়ে বই নেয়াও যায়।  সময়সূচি গ্রন্থাগারটি শুক্রবার ও সরকারি ছুটির দিন বাদে প্রতিদিনই খোলা থাকে। গ্রন্থাগারের সময়সূচি: সাধারণ পাঠকক্ষ : রবিবার থেকে বৃহস্পতিবার সকাল ৮:০০ টা থেকে রাত ৯:০০ টা পর্যন্ত। বিজ্ঞান ও রেফারেন্স পাঠ কক্ষ : শনিবার থেকে বৃহস্পতিবার সকাল ৮:০০ টা থেকে রাত ৯:০০ টা পর্যন্ত। শিশু পাঠকক্ষ : রবিবার থেকে বৃহস্পতিবার সকাল ৯:০০ টা থেকে বিকাল ৫:০০ টা পর্যন্ত। ২০০৩ সালের ২৬ জুলাই থেকে দিনরাত ২৪ ঘণ্টা খোলা রাখার নিয়ম চালু হলেও তা ২০০৪ সালের ১লা মার্চ বন্ধ হয়ে যায়।  গ্যালারি  তথ্যসূত্র  বহিঃসংযোগ   সুফিয়া কামাল জাতীয় গণগ্রন্থাগার সম্পর্কিত তথ্য  বিষয়শ্রেণী:ঢাকা বিষয়শ্রেণী:বাংলাদেশের গ্রন্থাগার বিষয়শ্রেণী:গণগ্রন্থাগার বিষয়শ্রেণী:১৯৫৪-এ পূর্ব পাকিস্তানে প্রতিষ্ঠিত
আলী সাঈদ বিন হারমাল আল ধাহেরি (জন্ম ১৯৭৪) একজন আমিরাতি ব্যবসায়ী এবং একজন প্রাক্তন সরকারী কর্মকর্তা  যিনি ২০০৩ সাল থেকে আবুধাবি বিশ্ববিদ্যালয়ের উদ্বোধনী ও বর্তমান চেয়ারম্যান হিসেবে দায়িত্ব পালন করছেন  তিনি আবুধাবি ন্যাশনাল এক্সিবিশন সেন্টারের (আবুধাবি জাতীয় প্রদর্শনী কোম্পানি) ব্যবস্থাপনা পরিচালকও ছিলেন।     শিক্ষা এবং প্রাথমিক কর্মজীবন  আলী সাইদ বিন হারমাল আল ধহেরি ১৯৭৪ সালে জন্মগ্রহণ করেন। তিনি ওয়াশিংটন ডিসির আমেরিকান ইউনিভার্সিটিতে এমবিএ শেষ করার পরই, তিনি বিভিন্ন বিভাগ জুড়ে বেশ কয়েকটি ব্যবসায়িক উদ্যোগ প্রতিষ্ঠা করেন। ১৯৯৫ সালে, তিনি উন্নয়ন কৌশল, মিটিং ইনসেনটিভ সম্মেলন প্রদর্শনী, এবং শিক্ষা ব্যবস্থাপনার উপর সরকারের জন্য কাজ শুরু করেন  এবং তারপর থেকে সরকারী কাজ এবং উন্নতি কৌশল, মিটিং ইনসেনটিভ সম্মেলন প্রদর্শনী এবং শিক্ষা ব্যবস্থাপনার সাথে সক্রিয় রয়েছেন। তিনি যুক্তরাজ্যের ডারহাম বিশ্ববিদ্যালয়ে ব্যবস্থাপনায় পিএইচডি ডিগ্রি অর্জন করেন।     কর্মজীবন  ২০০৬ থেকে ২০১৬ সাল পর্যন্ত আল ধাহেরি মধ্যপ্রাচ্যের বৃহত্তম প্রদর্শনী কেন্দ্র আবুধাবি ন্যাশনাল এক্সিবিশন সেন্টার (আবুধাবি জাতীয় প্রদর্শনী কোম্পানি) পরিচালনা করেছিল। সংস্থাটি বিকল্পভাবে আবুধাবি জাতীয় প্রদর্শনী কোম্পানি গ্রুপ নামে পরিচিত। ধহেরি নভেম্বর ২০১৬ পর্যন্ত এডিসিজি (ইউকে) লিমিটেডের একজন পরিচালক হিসাবেও পূরণ করেছেন   আল ধাহেরি আবুধাবি ইউনিভার্সিটি হোল্ডিং কোম্পানির সিইও এবং লিওয়া ইন্টারন্যাশনাল স্কুলের চেয়ারম্যান যা ১৯৯২ সালে প্রতিষ্ঠিত হয়েছিল  তিনি লন্ডন এক্সেল এবং ন্যাশনাল তাকাফুল কোম্পানির বোর্ডের সদস্য এবং এমিরেটস ফাউন্ডেশনের নির্বাহী কমিটির সদস্য।  আল ধাহেরি ২০০৩ সালে আবুধাবি বিশ্ববিদ্যালয় প্রতিষ্ঠা করেন এবং এর চেয়ারম্যান হিসেবে দায়িত্ব পালন করেন, পাশাপাশি নির্বাহী বোর্ডের চেয়ারম্যান এবং তার নেতৃত্বে, বিশ্ববিদ্যালয়টি ওয়েস্টার্ন অ্যাসোসিয়েশন অফ স্কুল অ্যান্ড কলেজ থেকে আন্তর্জাতিক একাডেমিক স্বীকৃতি পেয়েছে: সিনিয়র কলেজ এবং বিশ্ববিদ্যালয় কমিশন (ওয়েস্টার্ন অ্যাসোসিয়েশন অফ স্কুল অ্যান্ড কলেজ) )  তিনি আল খাওয়ারিজমি ইন্টারন্যাশনাল কলেজের চেয়ারম্যান যেটি ২০০০ সালে সংযুক্ত আরব আমিরাতের উচ্চ শিক্ষা ও বৈজ্ঞানিক গবেষণা মন্ত্রণালয় (উচ্চ শিক্ষা ও বৈজ্ঞানিক গবেষণা মন্ত্রণালয়) দ্বারা স্বীকৃত এবং লাইসেন্সপ্রাপ্ত   আল ধাহেরি হলেন ফরচুন প্রোপার্টিজ এলএলসি-এর চেয়ারম্যান আলাও যেটি এমন একটি কোম্পানি যা একচেটিয়া শিক্ষামূলক ক্যাম্পাস, সংশ্লিষ্ট গবেষণা সুবিধা, ব্যবসায়িক পার্ক এবং অন্যান্য সুবিধা নির্মাণে বিশেষজ্ঞ। কোম্পানির প্রকল্পগুলি পরিবেশগত উদ্বেগকে বিবেচনা করে।  আলী সাইদ বিন হারমাল আল ধহেরি ম্যাগনা ইনভেস্টমেন্টের চেয়ারম্যান।  একজন নির্বাহী হিসাবে, ধহেরি ০৪টি সক্রিয় কোম্পানিতে ০৪টি নিয়োগ করেছেন।   তথ্যসূত্র   বিষয়শ্রেণী:আমিরাতি ব্যবসায়ী বিষয়শ্রেণী:আরব ব্যবসায়ী বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি
মুহাম্মদ আবেদ দেওবন্দি (১৮৩৪-১৯১২, উর্দু : محمد عابد دیوبندی)  ছিলেন দারুল উলূম দেওবন্দের প্রথম আচার্য এবং এর প্রতিষ্ঠাতা সদস্য। তিনি হাজী আবেদ হোসেন নামেও পরিচিত।    জন্ম ও জীবন  হাজী সৈয়দ মুহাম্মদ আবিদ ভারতের সাহারানপুর জেলার দেওবন্দে ১৮৩৪ খ্রিস্টাব্দে (১২৫০ হিজরি) সৈয়দ পরিবারে জন্মগ্রহণ করেন। কুরআন তেলওয়াত শিক্ষা সমাপ্তির পর তিনি ফারসি অধ্যয়ন শুরু করেন। পরে তিনি ইসলাম ধর্মের উচ্চতর পড়াশোনার জন্য দিল্লিতে চলে যান। তবে তিনি তাসাউফের সাথে চরম সংযুক্তির কারণে তাঁর পড়াশোনা শেষ করতে পারেননি। তিনি মিয়া জি করিম বখশ রামপুরী এবং হাজী ইমদাদুল্লাহ মুহাজিরে মক্কির কাছ থেকে খেলাফত (আধ্যাত্মিক উত্তরাধিকার) পেয়েছিলেন ।  হাজী মোহাম্মদ আবিদ দারুল উলূম দেওবন্দ প্রতিষ্ঠার লক্ষ্যে মাওলানা কাসেম নানুতুবির সাথে যোগ দিয়েছিলেন। মাওলানা নানুতুবির দৃষ্টি ছিল একটি উচ্চ শিক্ষা প্রতিষ্ঠান করা, যা ইসলাম ধর্মের একটি নিয়মতান্ত্রিক ও ব্যাপক শিক্ষার ব্যবস্থা করতে পারে। যদিও প্রথমদিকে হাজী সৈয়দ মোহাম্মদ আবিদ এই মিশনের ব্যাপারে রাজি ছিলেন না। তবে মাওলানা কাসেম নানুতুবির  অনেক জেদের পরে এবং ওনার এক বৃহৎ ইসলামী শিক্ষা কেন্দ্র প্রতিষ্ঠার  উৎসাহ দেখে হাজী মুহাম্মদ আবেদ তার মিশনে যোগ দিতে রাজি হয়েছিলেন এবং পরিণত হন দারুল উলূম দেওবন্দের অন্যতম প্রতিষ্ঠাতা হিসেবে।   আধ্যাত্মিকতা    মৃত্যু   তিনি ১৯১২ সালের ২৭ ডিসেম্বর বৃহস্পতিবার   ৮১ বছর বয়সে মৃত্যুবরণ করেন।  আরও দেখুন   মুহাম্মদ কাসেম নানুতুবি  মুহাম্মদ ইয়াকুব নানুতুবি  রফি উদ্দিন দেওবন্দি  ফজলুর রহমান দেওবন্দি  যুলফিকার আলী দেওবন্দি  দারুল উলুম দেওবন্দের আচার্যের তালিকা   তথ্যসূত্র    বিষয়শ্রেণী:১৯১২-এ মৃত্যু বিষয়শ্রেণী:দেওবন্দি ব্যক্তি বিষয়শ্রেণী:ভারতীয় সুন্নি মুসলিম পণ্ডিত বিষয়শ্রেণী:দারুল উলুম দেওবন্দের মুহতামিম বিষয়শ্রেণী:আকাবিরে সিত্তাহ বিষয়শ্রেণী:ইমদাদুল্লাহ মুহাজিরে মক্কির শিষ্য বিষয়শ্রেণী:১৮৩৪-এ জন্ম বিষয়শ্রেণী:দেওবন্দের ব্যক্তি বিষয়শ্রেণী:হানাফী ব্যক্তি